सामग्री: भाजप नेते आणि महसूल मंत्री चंद्रकांत पाटील यांच्या विधानावर टीका करताना ते बोलत होते. 'ज्याचे आमदार जास्त, त्याचा मुख्यमंत्री,' अशा आशयाचं चंद्रकांत पाटील यांचं विधान प्रसिद्ध झाल्यानंतर कदम बोलत होते. 

कदम म्हणाले, "यापूर्वी पाडापाडीचे प्रयत्न झाले आहेत. एकदुसऱ्याचे आमदार कमी करण्याचं काम झालं आहे. युतीमध्ये पवित्रता ठेवायची असेल, तर सत्तेमध्ये अडीच अडीच वर्षं देऊन समान वाटपाचं हे सूत्र ठेवावं, असं उद्धव साहेब म्हणाले. हे शाह साहेब आणि मुख्यमंत्र्यांनी मान्य केलं असताना देखील चंद्रकांत पाटील वेगळी विधानं करत आहेत. त्यांना युती मान्य नसेल तर युती तोडायला शिवसेना तयार आहे. आम्हाला कुठली अडचण नाही. उद्धवजींनी जो प्रस्ताव मांडला आणि जे ठरलंय त्यावर ते कायम असले तरच आमची तयारी आहे."

पुढे ते म्हणाले की "गोष्टी ठरल्यानंतर 18 तासांनी रिव्हर्स घ्यायचं हे योग्य नाही. चंद्रकांत दादांनी मुख्यमंत्री आणि शाह साहेबांसोबत बोलावं आणि पुन्हा स्टेटमेंट करावं."

या प्रकरणी बीबीसी मराठीने चंद्रकांत पाटलांशी बोलण्याचा प्रयत्न केला, पण संपर्क होऊ शकला नाही. कॅबिनेटच्या बैठकीनंतर त्यांनी माध्यमांशी बोलणं टाळलं. 

आम्ही भाजप नेते आशिष शेलार यांच्याशी संपर्क केला, पण त्यांनी प्रतिक्रिया द्यायला नकार दिला. या विषयावर चंद्रकांत पाटीलच बोलू शकतील, असं ते म्हणाले. 

उद्धव यांचा व्हीडिओ व्हायरल

मंगळवारी शिवसेना कार्यकर्त्यांशी अनौपचारिक संवाद साधताना उद्धव ठाकरे यांनी मुख्यमंत्रिपदासंबंधी वक्तव्यं केलं. "लोकसभेसाठी गेल्या वेळेस आपण २२ जागा लढवल्या होत्या. यावेळेस एक जागा जास्त मिळाली आहे. मुख्यमंत्री समान अधिकार आणि जबाबदारीबद्दलही बोलले. याचा अर्थ काय? 25 वर्षांपासून ज्याच्या जागा जास्त, त्यांचा मुख्यमंत्री असंच सूत्र होतं. यावेळेस मी हे मान्य केलेलं नाही. म्हणजेच मुख्यमंत्रिपदाचं जे आपलं स्वप्न आहे, ते आपण पूर्ण करू शकतो," असं उद्धव ठाकरे यांनी म्हटलं आहे. 

'द इंडियन एक्सप्रेस' या वृत्तपत्राला दिलेल्या मुलाखतीमध्ये शिवसेनेचे खासदार संजय राऊत यांनी युतीचं पारडं हे शिवसेनेच्या बाजूनं जड असल्याचं मत व्यक्त केलं. त्याचबरोबर पुढचा मुख्यमंत्री हा शिवसेनेचा असेल, हा विश्वासही राऊत यांनी व्यक्त केला. या मुलाखतीत राऊत यांनी म्हटलं, "2014च्या विधानसभा निवडणुकीत भाजपनं 123 जागा जिंकल्या होत्या तर शिवसेनेनं 63. मात्र तरीही भाजपनं शिवसेनेला समान...\nमागील सामग्री खालीलप्रमाणे सारांशित केली जाऊ शकते:
युती जाहीर होऊन दोन दिवसही उलटत नाही तर युती तोडण्याची भाषा शिवसेनेने केली आहे. बीबीसी मराठीशी बोलताना शिवसेना नेते आणि पर्यावरण मंत्री रामदास कदम यांनी म्हटलं आहे की शिवसेनेला अडीच वर्ष मुख्यमंत्रिपद नाही मिळालं तर शिवसेना युती तोडू शकते.